“Aeroflot” samolyoti parvozdan so‘ng ko‘p o‘tmay, Toshkentga qaytib keldi

Rossiyaning “Aeroflot” aviakompaniyasiga tegishli SU1871 “Toshkent—Moskva” reysi samolyoti parvozdan so‘ng ko‘p o‘tmay, O‘zbekiston poytaxti aeroportiga qaytib keldi, deya xabar bermoqda “Gazeta.uz”.

A-330 layneri Toshkentdan bir soat kechikib — jadval bo‘yicha 4:30 da emas, 5:35 da uchib ketdi. Kutish hududida bir marta aylangach, samolyot taxminan 6:05 da eson-omon qo‘ndi.
Ekipaj a’zolari uchib chiqish punktiga nosozlik tufayli qaytilganini ma’lum qildi. Ayni paytda yo‘lovchilar aeroportning kutish zonasiga yetkazildi. Uchib ketish vaqti 16:45 ga ko‘chirildi.